|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj për “Aktivet Virtuale”  |
| **MINISTRIA UDHËHEQËSE**  | Ministria e Financave dhe Ekonomisë |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | I Brendshëm |
| **DIREKTIVË/RREGULLORE E BE-së**  | Jo e zbatueshme |
| **PUBLIKIMET DHE STRATEGJITË E LIDHURA** | Jo e zbatueshme |
| **DATA E KONSULTIMIT PUBLIK** | 24.10.2019 |
| **DATA E VLERËSIMIT TË NDIKIMIT**  | 03.10.2019  |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Po, 03.10.2019 |
| **NUMRI I VLERËSIMIT TË NDIKIMIT** | 2019 – MFE- 18 |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Patris Poshnjaripatrisposhnjari@amf.gov.alTel: +355682751817Irida BarkajIrida.barkaj@financa.gov.alTel: +355693692886 |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?* Aktivet Virtuale janë një lloj aseti, i cili varet kryesisht mbi kriptografinë dhe teknologjinë e ditarit të shpërndarë (“Distributed Ledger Technology” - DLT). Egzistojnë disa lloj aktive virtuale, duke përfshirë kripto monedhat (bitcoin, ethereum) dhe aktivet dixhitale të ashtuquajturat “token” dixhitale. Disa nga këto aktive i japin përdoruesit të drejta përfitimi ose pronësie ndërkohë disa të tjera përdoren thjesht si instrument pagese, apo si mjet utilitar për t’u përdorur në procesin e blerjes së produkteve apo shërbimeve. Ndërkohë që përdorimi i aktiveve virtuale dhe shërbimeve financiare të lidhura me to, po transformojnë në mënyrë të shpejtë tablonë e tregjeve financiare si për investitorët në treg, ashtu edhe për ofruesit e infrastrukturës së tregjeve (sistemet e pagesave, bursat, vendet e tregtimit, kujdestarët e titujve, kompanitë emetuese), këto ngrejnë sfida specifike si për rregullatorët dhe për pjesëmarrësit e tregut, dhe sepse ka paqartësi mbi mënyrën se si mund të aplikohet kuadri rregullator egzistues mbi aktivet virtuale. Aktualisht, egzistojnë disa ligje të cilat rregullojnë sistemin financiar në Shqipëri, mund të përmendim, Ligjin për Titujt, Ligjin për Bankat, Sistemet e Pagesave etj. Të gjitha këto ligje nuk rregullojnë aktivitetin e aktiveve virtuale dhe si rrjedhojë ky aktivitet aktualisht mbetet i parregulluar. Organizata Ndërkombëtare e Komisioneve të Letrave me Vlerë (IOSCO) dhe Bordi i Stabilitetit Financiar, si një organizatë ndërkombëtare për monitorimin e sistemit global financiar ka rritur fokusin tek aktivet virtuale dhe teknologjitë financiare të decentralizuara lidhur me përpjekjet për të krijuar një kuadër rregullator dhe mbikëqyrës, si domosdoshmëri për të adresuar të gjitha rreziqet që vijnë si rrjedhojë e kryerjes së një aktiviteti të parregulluar. Për të shfrytëzuar sa më mirë përfitimet që ofron kjo teknologji, por edhe për të adresuar një sërë rreziqesh të mundshme sic janë, krijimi i skemave mashtruese apo skemave të pa autorizuara për të ofruar aktive virtuale, rreziku i përdorimit të aktiveve virtuale për të pastruar para, si dhe manipulimi i tregut, nevojitet një rregullim ligjor i plotë në mënyrë që ky aktivitet të rregullohet. Duke u nisur nga sa më sipër, është e rëndësishme që Shqiperia të përgatisë kornizën ligjore në lidhje me aktivet virtuale, pasi aktualisht, nuk ka asnjë ligj që të parashikojë rregullimin, ndalimin apo penalitet në lidhje me aktivet virtuale dhe shërbimet e lidhura me to.  |
| **OBJEKTIVAT***Cilat janë objektivat dhe efektet e synuara të propozimit?* Objektivat kryesore që synohen të arrihen nëpërmjet kësaj politike janë:* Shfrytëzimi sa më i mirë i të gjithë potencialit të fintech dhe të teknologjisë DLT;
* Ulja potenciale e kostove të sistemit të pagesave;
* Nxitja e financimeve për ekonominë vendase nëpërmjet burimeve alternative të financimit;
* Tërheqja e investitorëve të huaj;
* Krijimi i përfitimeve ekonomike për vendin.
* Ndalimi i operimit të një Burse DLT, në mënyrë të pa autorizuar në territorin e Republikës së Shqipërisë;
* Ndalimi i ofrimit të aktiveve virtuale me ofertë fillestare në mënyrë të pa autorizuar;
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Opsionet e mëposhtme janë vlerësuar në funksion të arritjes së objektivave të politikës:Opsioni 0 (status quo): të vijohet me kuadrin ekzistues pa konsideruar rregullimin e aktiveve virtuale Opsioni 1: Hartimi i një ligji të ri për rregullimin e aktiveve virtualeOpsioni 2: Krijimi i disa mekanizmave të përkohshme rregullative për qëllime testimi (të ashtuquajtura “regulatory sandboxes)”, brenda të cilave mund të veprojnë bizneset e modelit Fintech, të cilat nuk janë të rregulluara nga legjislacioni aktual.  |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*Në lidhje me opsionin e preferuar, i cili është opsioni 1, efekte të cilat mund të monetarizohen për institucionin nuk ka. Për subjektet e zbatimit të ligjit ndikimet kanë të bëjnë me:***Biznesi:***Emetimi i rregulluar sipas këtij projekt-akti të monedhave virtuale (Initial Coin Offering - ICO) dhe i titujve virtualë (Securities Token Offering - STO) krijon premisa për sigurimin e një burimi alternativ financimi për hapjen e bizneseve të reja dhe bizneseve të tjera inovative që do ta kishin të vështirë ose të kushtueshme për të mbledhur kapital përmes kanaleve tradicionale të financimit. ICO/STO, gjithashtu, mund të ofrojnë një mjet të shpejtë dhe efektiv për të mbledhur para nga një bazë e diversifikushme investitorësh.**Investitorët**:ICO/STO mund të përfaqësojnë një mundësi tërheqëse investimi, duke përfshirë edhe investitorët e vegjël që zakonisht nuk kane akses ne financimin e investimeve te tyre në fazën fillestare. Kjo krijon mundësi për rritjen e përfshirjes financiare.Më në përgjithësi, e ashtuquajtura 'tokenizim' i aseteve shihet si një trend afatgjatë që ka potencialin për të krijuar rezultate të dobishme si për pjesëmarrësit e tregut, ashtu edhe per investitorët.**Qeveria:** nëse aplikohet si duhet teknologjia e aktiveve virtuale, mund të sjellë përfitime thelbësore si për ekonominë e vendit ashtu edhe për zhvillimin e tregjeve financiare në tërësi si rritja e eficencës së tregut, mbështetja e formacionit të aftësive në tregun lokal të punës, nxitja e financimeve për kompanitë shqiptare nëpërmjet alternativave të reja të financimit, mbështetja e sistemeve të reja të pagesave, si dhe promovimi i vendit si një ambient kompetitiv për biznesin inovativ. Pranë çdo autoriteti përgjegjës do duhet të krijohen njësi të posaçme të specializuara në lidhje me aktivitetin licencues dhe mbikëqyrës të ofruesve të shërbimeve që burojnë nga tekonologjitë e reja. Do të kërkohen investime për krijimin e këtyre njësive, si për tërheqjen e stafit të kualifikuar dhe me eksperiencë në tregjet ndërkombëtare (mundësisht të huaj), ashtu edhe për trajnimin e stafit aktual, por këto efekte nuk mund të monetarizohen ende.Kostot do të konsistojnë në përfitimin e konsulencës nga ekspertë të fushës, kryesisht ekspertë të huaj si dhe trajnimin e stafit me përgjegjësi në licencim dhe mbikëqyrje. Meqenëse AMF financohet me te ardhurat e veta, kostot që të lindin do të mbulohen nga buxheti i saj dhe parashikohet të jenë në nivelin 40 milionë lekë në vit, ndërsa kostot për AKSHI do të mbulohen nga buxheti i shtetit. Vlerësohet se këto kosto në vitet e para parashikohet të jenë rreth 20 milionë lekë në vit.  |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Për të shfrytëzuar sa më mirë përfitimet që ofron kjo teknologji por edhe për të adresuar një sërë rreziqesh të mundshme sic janë, krijimi i skemave mashtruese apo skemave të pa autorizuara për të ofruar aktive virtuale, rreziku i përdorimit të aktiveve virutale për të pastruar para, si dhe manipulimi i tregut, nevojitet një kornizë ligjore e plotë në mënyrë që ky aktivitet të rregullohet. Prandaj Opsioni i zgjedhur është opsioni nr. 1, kjo për këto arsye:1. Për mbrojtjen e investitorit nga praktikat e abuzimit të tregut;
2. Për krijimin e stabilitetit financiar dhe integritetit të tregut;
3. Për parandalimin e risqeve që shoqërojnë veprimtarinë në fushën e aktiveve virtuale.

**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 2020** | **Viti 2021** | **Viti 2022** |
| **20,000,000** | **20,000,000** | **20,000,000** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Ky projektligj është përgatitur si bashkëpunim i disa institucioneve: Autoriteti i Mbikëqyrjes Financiare, Agjensia Kombëtare e Shoqërisë së Informacionit (AKSHI) dhe Ministria e Financave dhe Ekonomise, mbështetur në një projekt të prezantuar nga një grup ekspertësh të huaj. Projekt-ligji ndodhet në fazën për t’u kaluar për konsultim publik. |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi dhe monitorimi kryhen nga Autoriteti i Mbikëqyrjes Financiare dhe Agjencia Kombëtare e Shoqërisë së Informacionit (AKSHI).Në rritje të sigurisë për investitorët, Projekt-Ligji mirë-rregullon funksionet e Autoritetit të Mbikëqyrjes Financiare si institucioni që vlerëson të gjitha aspektet rregullatore dhe përputhshmërinë me kërkesat ligjore, si dhe funksionet e Agjensisë Kombëtare të Shoqërisë së Informacionit (AKSHI), e cila vlerëson të gjitha aspektet dhe kërkesat teknologjike të paraqitura nga subjekti që kërkon të marrë licencë. |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Aktualisht, tregu i aktiveve virtuale arrin në rreth 130 miliardë USD, në terma kapitalizimi, si dhe egzistojnë rreth 2000 aktive virtuale të ndryshme. Sipas një studimi mbi 70% e tyre është e lidhur me raste mashtrimi apo skemash piramidale, të gjitha këto raste janë rrjedhojë e faktit që në shumicën e vendeve të botës ky aktivitet është i parregulluar.

Megjithatë nëse aplikohet si duhet teknologjia e aktiveve virtuale mund të sjellë përfitime thelbësore si për ekonominë e vendit ashtu edhe për zhvillimin e tregjeve financiare në tërësi si rritja e eficencës së tregut, mbështetja e formacionit të aftësive në tregun lokal të punës, nxitja e financimeve për kompanitë shqiptare nëpërmjet alternativave të reja të financimit, mbështetja e sistemeve të reja të pagesave, si dhe promovimi i vendit si një ambient kompetitiv për biznesin inovativ.

Në Evropë, tre vende kanë ose janë duke marrë në konsideratë hapa për të zbatuar një legjislacion të caktuar për aktivet virtuale, të cilat nuk mbulohen nga kuadri ekzistues i BE. Kështu, Malta ka në fuqi një ligj për aktivet virtuale, Parlamenti i Liechtenstein në muajin qershor në seancën e parë dëgjuese ka votuar pro Ligjit “Për Blockchain”, ndërkohë Franca është duke krijuar kuadrin ligjor për asetet virtuale.

Duke u nisur nga sa më sipër, është e rëndësishme që Shqiperia te përgatisë kornizën ligjore në lidhje me aktivet virtuale. Aktualisht, ashtu si u theksua më sipër nuk ka asnjë ligj që të parashikojë rregullimin, ndalimin apo penalitet në lidhje me aktivet virtuale dhe shërbimet e lidhura me to.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Aktivet Virtuale janë një lloj aseti, i cili varet kryesisht mbi kriptografinë dhe teknologjinë e ditarit të shpërndarë (“Distributed Ledger Technology” - DLT). Egzistojnë disa lloj aktive virtuale, duke përfshirë kripto monedhat (bitcoin, ethereum) dhe aktivet dixhitale të ashtuquajturat “token” dixhitale. Disa nga këto aktive i japin përdoruesit të drejta përfitimi ose pronësie ndërkohë disa të tjera përdoren thjesht si instrument pagese, apo si mjet utilitar për t’u përdorur në procesin e blerjes së produkteve apo shërbimeve.

Ndërkohë që përdorimi i aktiveve virtuale dhe shërbimeve financiare të lidhura me to, po transformojnë në mënyrë të shpejtë tablonë e tregjeve financiare si për investitorët në treg, ashtu edhe për ofruesit e infrastrukturës së tregjeve (sistemet e pagesave, bursat, vendet e tregtimit, kujdestarët e titujve, kompanitë emetuese), këto ngrejnë sfida specifike si për rregullatorët dhe për pjesëmarrësit e tregut, dhe sepse ka paqartësi mbi mënyrën se si mund të aplikohet kuadri rregullator egzistues mbi aktivet virtuale.

Aktualisht, egzistojnë disa ligje të cilat rregullojnë sistemin financiar në Shqipëri, mund të përmendim, Ligjin për Titujt, Ligjin për Bankat, Sistemet e Pagesave etj. Të gjitha këto ligje nuk rregullojnë aktivitetin e aktiveve virtuale dhe si rrjedhojë ky aktivitet aktualisht mbetet i parregulluar.

Organizata Ndërkombëtare e Komisioneve të Letrave me Vlerë (IOSCO) dhe Bordi i Stabilitetit Financiar, si një organizatë ndërkombëtare për monitorimin e sistemit global financiar ka rritur fokusin tek aktivet virtuale dhe teknologjitë financiare të decentralizuara lidhur me përpjekjet për të krijuar një kuadër rregullator dhe mbikëqyrës, si domosdoshmëri për të adresuar të gjitha rreziqet që vijnë si rrjedhojë e kryerjes së një aktiviteti të parregulluar.

Grupet e prekura nga ky problem janë kryesisht Investitorët dhe Biznesi, si dy aktorët kryesorë në këtë treg. Biznesi do të jetë ai që do të sigurojë një alternative të re financimi nëpërmjet investitorëve të aktiveve virtuale. Pa ekzistencën e një kuadri rregullator, investitorët do të ishin të pambrojtur nga risqet që shoqërojnë këto lloj investimesh dhe do të bëheshin lehtësisht pre e mashtrimeve financiare, nëse do të përfshiheshin në biznese të pa-autorizuara. Në këtë mënyrë do të bjerë automatikisht besimi i qytetarëve tek tregjet financiare dhe institucionet e tyre, duke cënuar stabilitetin financiar e shkaktuar dëme për gjithë ekonominë e vendit, qeverinë dhe gjithë shoqërinë civile.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Zbatimi i teknologjive të reja është pjesë e programit politik strategjik të Këshillit të Ministrave.

Teknologjia DLT është tekonologji e re, me përfitime në ekonominë e vendit, por përdorimi i kësaj teknologjie për aktivet virtuale lidhet me rreziqe përkatëse në lidhje me mbrojtjen e investitorëve, stabilitetin financiar apo integritetin e tregut. Për këtë arsye, krijimi i një baze ligjore ku një sërë subjektesh duhet të jenë objekt rregullimi, si: emetuesi i aktivit virtual, platforma ku shpërndahen dhe tregtohen, si dhe ofruesit e shërbimeve të ruajtjes dhe kujdestarisë, është domosdoshmëri për parandalimin dhe monitorimin e rreziqeve.

Në këtë aspekt, kjo nismë është një hap i rëndësishëm për aplikimin e teknologjive të reja duke synuar që aktivet virtuale dhe aktivitetet që burojnë prej tyre i nënshtrohen standardeve më të mira.

Nëpërmjet kësaj ndërhyrjeje qeveria shqiptare synon të rregullojë gjithë infrastrukturën mbi bazën e së cilës funksionon teknologjia “Distributed Ledger” (DLT). Kështu, synohet të rregullohen kushtet për licencimin, ushtrimin e aktivitetit të operatoreve dhe bursave dhe mbikëqyrjen e tyre, kushtet për emetimin e aktiveve virtuale dhe autorizimin nga Autoritetet kompetente, kushtet dhe rregullat për tregtimin e aktiveve virtuale, ofruesit e shërbimeve të kujdestarisë për palët e treta, si dhe parandalimin e praktikave abuzive në treg, ku parashikohen gjoba të renda për cilindo i cili shkel dispozitat e ligjit.

Shkalla e ndërhyrjes së qeverisë është substanciale që fillon me propozimin e projektligjit të ri për asetet virtuale. Për vetë problematikat dhe risqet e investmit në aktivet virtuale vendet e BE-së dhe jashtë saj janë duke diskutuar domosdoshmërinë për rregullimin e këtj tregu.

Edhe ne mbledhjen e qershorit 2019 me Ministrat e Finances dhe Guvernatoreve te bankave qendrore te G20-s u diskutua mbi nje pune ne nivel global te rregullimit dhe mbikeqyrjes se aseteve virtuale. Ndërkohe edhe Organizatat nderkombetare po punojne ne drejtim te kesaj ceshtjeje dhe kane si fokus kryesor mbrojtjen e investitorit, integritetin e tregut, parandalimin e pastrimin e parave si dhe monitorimin e stabilitetit financiar. Vetë Organizata e Ndërkombëtare e Komisioneve të Letrave me Vlerë (IOSCO), ku dhe AMF është Anëtare me të drejta të plota, po mbështet idenë e rregullimit të këtyre tregjeve. Gjithashtu edhe eksperienca e disa vendeve të tjera të BE-së në këtë drejtim mbështet idenë për hartimin e këtij projekt-ligji. Në Evropë, tre vende kanë ose janë duke marrë në konsideratë hapa për të zbatuar një legjislacion të caktuar për aktivet virtuale, të cilat nuk mbulohen nga kuadri ekzistues i BE-së. Kështu, Malta ka në fuqi qe nga Nentori 2018 një ligj për aktivet virtuale, Franca ka aprovuar ne maj 2019 nje kuader ligjor per aktivet virtuale, nderkohe Parlamenti i Liechtenstein në muajin qershor në seancën e parë dëgjuese ka votuar pro Ligjit “Për Blockchain”.

Puna për hartimin e një ligji të unifikuar në fushën e aseteve virtuale ka filluar me ngritjen e një grupi pune me përfaqësues nga Autoriteti i Mbikëqyrjes Financiare, Agjensia Kombëtare e Shoqërisë së Informacionit (AKSHI) dhe Ministria e Financave dhe Ekonomise, mbështetur në një projekt të prezantuar nga një grup ekspertësh të huaj.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat kryesore që synohen të arrihen nëpërmjet kësaj politike janë:

* Shfrytëzimi sa më i mirë i të gjithë potencialit të fintech dhe të teknologjisë DLT;
* Ulja potenciale e kostove të sistemit të pagesave;
* Nxitja e financimeve për ekonominë vendase nëpërmjet burimeve alternative të financimit;
* Tërheqja e investitorëve të huaj;
* Krijimi i përfitimeve ekonomike për vendin;
* Ndalimi i operimit të një Burse DLT, në mënyrë të pa autorizuar në territorin e Republikës së Shqipërisë;
* Ndalimi i ofrimit të aktiveve virtuale me ofertë fillestare në mënyrë të pa autorizuar.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

**Opsioni 0 (status quo) *Pra vijimi i gjendjes ekzistuese*:** Ky opsion do ta linte të parregulluar veprimtarinë e aktiveve virtuale, duke shkaktuar dëme për ekonominë, mungesën e një konkurrence të ndershme, hyrjen në treg të subjekteve të pakontrolluara etj, dhe duke penguar kështu zhvillimin e teknologjive të reja financiare dhe inovative. Pra ky opsion do të pengonte shfrytëzimin sa më të mirë të gjithë potencialit të fintech dhe të teknologjisë DLT; Uljen potenciale të kostove të sistemit të pagesave; Nxitjen e financimeve për ekonominë vendase nëpërmjet burimeve alternative të financimit; Tërheqjen e investitorëve të huaj; Krijimi i përfitimeve ekonomike për vendin.

***Opsioni 1 - Miratimi i një ligji të ri*:** Opsioni për rregullimin e aktiveve virtuale synon të rregullojë kushtet për licencimin, ushtrimin e aktivitetit të operatoreve dhe bursave dhe mbikëqyrjen e tyre, kushtet për emetimin e aktiveve virtuale dhe autorizimin nga Autoritetet kompetente, kushtet dhe rregullat për tregtimin e aktiveve virtuale, ofruesit e shërbimeve të kujdestarisë për palët e treta, si dhe parandalimin e praktikave abuzive në treg. Emetimi i rregulluar i monedhave virtuale (Initial Coin Offering - ICO) dhe i titujve virtualë (Securities Token Offering - STO) krijon premisa për sigurimin e një burimi alternativ financimi për hapjen e bizneseve të reja dhe bizneseve të tjera inovative që do ta kishin të vështirë ose të kushtueshme për të mbledhur kapital përmes kanaleve tradicionale të financimit. ICO/STO, gjithashtu, mund të ofrojnë një mjet të shpejtë dhe efektiv për të mbledhur para nga një bazë e diversifikushme investitorësh.

***Opsioni 2 -*** Disa vende janë duke aplikuar disa mekanizma të ashtuquajtur “regulatory sandboxes”, që përfaqëson vendosjen e disa rregullave të përkohshme për qëllime testimi (të ashtuquajtura “regulatory sandboxes)”, brenda të cilave mund të veprojnë bizneset e modelit Fintech, të cilat nuk janë të rregulluara nga legjislacioni aktual.

Ky opsion synon të krijojë një ambient për testimin e mënyrës së emetimit dhe tregëtimit të aseteve virtuale, përpara hartimit të një ligji të ri. Ky mekanizëm sjell përfitime pasi nxit zhvillimin e *Start-ups* që aplikojnë teknologjinë Fintech.

Mekanizmat me anë të të cilave realizohet ky proces lidhen fillimisht me vendosjen e disa kritereve për përzgjedhjen e atyre bizneseve inovative, të autorizuara ose jo, që aplikojnë për tu bërë pjesë e këtij ambjenti testues duke iu dhënë e drejta të zhvillojnë dhe ofrojnë produktet e tyre për klientët në treg. Kriteret e përzgjedhjes lidhen me faktin nëse këto ide janë të reja, me përfitime për konsumatorin, nëse biznesi është i gatshëm për testim. Pas vlerësimit të këtyre kritereve dhe pas përzgjedhjes së bizneseve në “ Sandbox”, nga AMF mund të lëshohet një licencë me kufizime e posacme për bizneset e pranuara, të cilat brenda rregullave do të testojnë vetëm ato ide të cilat janë dakordësuar paraprakisht me AMF-në. Gjithashtu një udhëzues i nxjerrë nga AMF do të shërbente si guidë për bizneset e pranuara për të kuptuar rregullat, brenda të cilave duhet të veprojnë.

Aktualisht, megjithëse në Europë ky fenomen “regulatory sandboxes” është kthyer në një trend, në Shqipëri nuk ka një bazë ligjore për ta mbështetur këtë opsion, pasi AMF ka kompetencë te miratoje politika për të nxitur zhvillimin e tregjeve Financiare, apo miratoje  rregulla, rregullore, te nxjerre  vendime dhe udhëzime vetem duke u bazuar në legjislacionin në fuqi.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

**Grupet e ndikuara janë:**

***Biznesi:***Emetimi i rregulluar sipas këtij projekt-akti të monedhave virtuale (Initial Coin Offering - ICO) dhe i titujve virtualë (Securities Token Offering - STO) krijon premisa për sigurimin e një burimi alternativ financimi për hapjen e bizneseve të reja dhe bizneseve të tjera inovative që do ta kishin të vështirë ose të kushtueshme për të mbledhur kapital përmes kanaleve tradicionale të financimit. ICO/STO, gjithashtu, mund të ofrojnë një mjet të shpejtë dhe efektiv për të mbledhur para nga një bazë e diversifikushme investitorësh.

**Investitorët**:ICO/STO mund të përfaqësojnë një mundësi tërheqëse investimi, duke përfshirë edhe investitorët e vegjël që zakonisht nuk kanë akses në financimin e investimeve të tyre në fazën fillestare. Kjo krijon mundësi për rritjen e përfshirjes financiare. Më në përgjithësi, e ashtuquajtura 'tokenizim' i aseteve shihet si një trend afatgjatë që ka potencialin për të krijuar rezultate të dobishme si për pjesëmarrësit e tregut, ashtu edhe per investitorët

Përsa i përket kufizimit të analizës duhet theksuar se veprimtaria e aktiveve virtuale shoqërohet edhe me një sërë problematikash si më poshtë:

 1. **Risqet për investitorët dhe integritetin e tregut**

Ashtu si në rastin e instrumentave financiare tradicionale, edhe për aktivet virtuale risku që lidhet me investitorët ka të bëjë me shkallën e ndërgjegjësimit të tyre mbi kuptimin e aktiveve virtuale dhe rreziqeve nga investimi në këto aktive.

Shumëllojshmëria e aktiveve virtuale të emetuara dhe të drejtat e ndryshme që ato ofrojnë mund të mos kuptohen lehtësisht nga investitorët, prandaj prioritet i punës të Autoriteteve përgjegjëse mbetet çështja e edukimit financiar të investitorëve, si dhe përshtatshmëria e tyre me llojin e investimit që do të kryejnë.

Nga praktika ndërkombëtare, shumica e bizneseve, që mbledhin kapital nëpërmjet ICO-ve, janë në fazat fillestare të zhvillimit dhe shpesh nuk operojnë as si biznes, por vetëm si ide. Mundësia që këto biznese të dështojnë është e lartë dhe investitorët ndërmarrin një rrezik të konsiderueshëm për të humbur kapitalin e tyre.

Ka pasur, gjithashtu, raporte dhe shqetësime të përhapura rreth ICO-ve mashtruese, ku aktivet virtuale, ose nuk ekzistojnë ose emetuesit/zhvilluesit zhduken pas emetimit të ICO-ve.

Për të adresuar këtë risk, do të parashikohet roli i agjentit, si subjekt i specializuar që ndihmon shoqëritë emetuese në plotësimin e kërkesave ligjore në lidhje me emetimin e aktiveve virtuale dhe njëkohësisht garanton autoritetet përgjegjëse për pajtueshmërinë me kërkesat ligjore.

**2. Risqet e tregtimit sekondar**

Shumë çështje që kanë të bëjnë me tregtimin e aktive virtuale në platforma të specializuara, në thelb nuk janë të ndryshme nga problemet ekzistuese të aplikueshme në tregjet tradicionale të titujve, edhe nëse ato mund të shfaqen në një mënyrë tjetër. Problemet që shfaqen janë: a ka platforma burimet e nevojshme për të kryer në mënyrë efektive aktivitetet e saj, si dhe për të adresuar rreziqet që mund të lindin prej tyre; a ka krijuar procedura të përshtatshme për të siguruar tregtim të drejtë dhe të rregullt; a ka masa të përshtatshme për të parandaluar konfliktet e mundshme të interesit dhe a siguron akses në shërbimet e saj në mënyrë jodiskriminuese.

Një tjetër konsideratë e rëndësishme në lidhje me integritetin e tregut është fakti se investitorët zakonisht kanë akses drejtpërdrejt në platformat e tregtimit të aktiveve virtuale, pa përfshirë ndërmjetësuesit e autorizuar, e cila ngre problemin nëse platformat janë në gjendje që në mënyrë efektive të kryejnë kontrolle mbi këta klientë.

Në adresim të këtij risku, parashikohet domosdoshmëria që Bursa DLT të ketë procedura dhe sisteme të brendshme që garantojnë të drejtën e klientëve të saj për të patur mundësi të drejtpërdrejtë në Bursen DLT pa ndërmjetësim.

**3. Risqet në lidhje me shërbimin e kujdestarisë së aktiveve virtuale**

Investitorët mund të zgjedhin të mbajnë vetë asetet e tyre virtuale, domethënë ata jane në kontroll të plotë të çelësave të tyre privatë, duke përdorur si magazine ruajtje hardëëëare ose softëëëare. Avantazhi kryesor i kësaj metode është se investitori mbetet pronari i vetëm i çelësave të tij privat në çdo kohë, gjë që zvogëlon rrezikun e një hakerimi, pasi nuk ka asnjëpikë qendrore tëdështimit. Megjithatë, jo të gjithë investitorët mund të kenë ekspertizën dhe pajisjet e nevojshme për të mbajtur të sigurt çelësin e tyre privat si duhet. Gjithashtu, ky model mund të jetë i papërshtatshëm për disa lloj investitorësh, p.sh., investitorë institucionalë, ku disa individë dhe jo vetëm një duhet të kenë kontrollin e aseteve virtuale.

Investitorë të tjerë u besojnë kujdestarinë e aktiveve të tyre virtuale ofruesve të shërbimit të kujdestarisë, të cilat mbajnë aktivet virtuale (p.sh. çelësat privatë) si agjent në emër të investitorit dhe kanë të paktën disa kontrolle mbi këto aktive virtuale.

**4. Risqe që rezultojnë nga teknologjia**

Megjithëse teknologjia DL mund të ofrojë një numër përfitimesh të mundshme, ajo gjithashtu, ngre një numër rreziqesh dhe çështjesh specifike për faktin se është ende një teknologji e re dhe se funksionon mbi parimin e "ditarit të shpërndarë”.

**5. Risku për stabilitetin financiar**

Nga konkluzionet e Autoritetit Evropian të Titujve dhe Tregjeve (ESMA), nuk gjykohet se aktivet virtuale paraqesin një kërcënim për stabilitetin financiar, duke marrë parasysh vëllimet relativisht të vogla të përfshira në këtë lloj aseti, si dhe lidhjet e kufizuara me tregjet financiare tradicionale.

Shumica e investimeve në aktivet virtuale duket se vijnë nga kursimet, dhe jo si pasojë e levës (leverage), dhe nuk duket të jetë një mospërputhje e gjithanshme e likuiditetit apo transformim i maturitetit. Megjithatë, ka disa tregues jo zyrtarë mbi blerjet me levë nga investitorët, për këtë arsye është e rëndësishme monitorimi i rreziqeve të mundshme makro financiare që mund të rrjedhin nga aktivet virtuale.

**6. Risku për pastimin e parave**

Opsioni 1 adreson edhe çështje që lidhen me parandalimin e pastrimit të parave duke kërkuar nga çdombajtës licencekrijimin e një sistemi të sigurtë dhe të mbrojtur nga risqet për të monitoruar transaksionet në përputhje me Ligjin Për Parandalimin e Pastrimit të Parave, nëpërmjet hartimit të politikave kundër pastrimit të parave dhe angazhimit të punonjësve me përvojën e duhur për raportimin e cështjeve që lidhen me parandalimin e pastrimit të parave.

**7. Të tjera**

Ndërkohë që janë bërë përpjekjet maksimale për të adresuar të gjitha problematikat e mundshme qe lidhen me aktivet virtuale te treguara nga praktika e vendeve te tjera, egziston mundësia që problematika apo rreziqe të ndryshme të panjohura në kohën e hartimit të ligjit, apo edhe të pa analizuara si duhet të shfaqen më vonë si rrjedhojë e implementimit të ligjit, zhvillimit teknologjik, ndryshimit të infrastrukturës financiare etj. Disa rreziqe ekzistuese është e pamundur të eliminohen plotësisht për arsye të natyrës së teknologjisë që përdoret por edhe për faktin që ky aktivitet është relativisht i ri.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar është opsioni nr. 1 pasi për të shfrytëzuar sa më mirë përfitimet që ofron kjo teknologji por edhe për të adresuar një sërë rreziqesh të mundshme siç janë, krijimi i skemave mashtruese apo skemave të paautorizuara për të ofruar aktive virtuale, rreziku i përdorimit të aktiveve virtuale për të pastruar para, si dhe manipulimi i tregut, nevojitet një kornizë ligjore e plotë në mënyrë që ky aktivitet të rregullohet.

Krijimi i një kuadri të ri rregullator për aktivet virtuale synon të krijojë avantazhe ekonomike për vendin nga perdorimi i tekonologjise “blockchain”.

Emetimi i rregulluar sipas këtij projekt-akti të monedhave virtuale (Initial Coin Offering - ICO) dhe i titujve virtualë (Securities Token Offering - STO) krijon premisa për sigurimin e një burimi alternativ financimi për hapjen e bizneseve të reja dhe bizneseve të tjera inovative që do ta kishin të vështirë ose të kushtueshme për të mbledhur kapital përmes kanaleve tradicionale të financimit. ICO/STO, gjithashtu, mund të ofrojnë një mjet të shpejtë dhe efektiv për të mbledhur para nga një bazë e diversifikushme investitorësh.

Nga ana tjetër ICO/STO mund të përfaqësojnë një mundësi tërheqëse investimi, duke përfshirë edhe investitorët e vegjël që zakonisht nuk kane akses ne financimin e investimeve te tyre në fazën fillestare. Kjo krijon mundësi për rritjen e përfshirjes financiare.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Zbatimi dhe monitorimi i Opsionit të preferuar do të kryhen nga Autoriteti i Mbikëqyrjes Financiare dhe Agjencia Kombëtare e Shoqërisë së Informacionit (AKSHI). Pengesa që mund të shfaqen gjatë zbatimit të opsionit të zgjedhur është mungesa e kapaciteteve mbikëqyrëse dhe një ekspetize në fushën e aseteve virtuale. Gjithashtu risku i mosbashkëpunimit në kohë mes dy institucioneve përgjegjëse mund të bëhej pengesë për zbatimin e këtij projekt-ligji.

Në rritje të sigurisë për investitorët, kjo nismë do të mirë-rregullojë funksionet e Autoritetit të Mbikëqyrjes Financiare si institucioni që vlerëson të gjitha aspektet rregullatore dhe përputhshmërinë me kërkesat ligjore, si dhe funksionet e Agjensisë Kombëtare të Shoqërisë së Informacionit (AKSHI), e cila vlerëson të gjitha aspektet dhe kërkesat teknologjike të paraqitura nga subjekti që kërkon të marrë licencë.

Projekt-Ligji i ri “Për Aktivet Virtuale” parashikon nxjerrjen e akteve nënligjore në drejtim të kërkesave më të detajuara për licencimin e subjekteve si agjentë DT (*Digital Token*), Bursa DLT *(Distributed Ledger Technology*) apo nxjerrjen e akteve nënligjore që lidhen me rolin monitorues apo parandalues të abuzimeve në treg.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Pas hyrjes në fuqi të opsionit të preferuar, monitorimi dhe vleresimi do të kryhet nga Autoriteti i Mbikëqyrjes Financiare dhe Agjencia Kombëtare e Shoqërisë së Informacionit (AKSHI).

Monitorimi do të arrihet nëpërmjet dhënies së kompetencave ndaj autoriteteve kompetente në lidhje me:

- Kërkesën për marrjen e informacionit dhe dokumentacionit në çdo kohë dhe sipas mënyrës së kërkuar;

- Të drejtën e hetimit dhe të drejten për të lëshuar urdhër bllokime;

- Inspektimet në vend;

Gjithashtu, projektligji, në një kapitull të veçante, do të përcaktojë kërkesat dhe sanksionet në lidhje me ndalimin e abuzimit të tregut të aktiveve virtuale (Manipulimin e tregut dhe tregtimin bazuar në informacionin e privilegjuar).

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

Opsioni 1 dhe 2 (pasi kanë të njëjtën kosto)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 2020 | Viti 2021 | Viti 2022 | Viti 2023 | Viti 2024 | Viti 2025 | Viti 2026 | Viti 2027 | Viti 2028 | Viti 2029 |
| **Faktori zbritës**  | 1 | 0.952835 | 0.907894 | 0.86573 | 0.824271 | 0.785394 | 0.748351 | 0.713055 | 0.649423 | 0.647378 |
| Kosto për buxhetin – një herë |  |  |  |  |  |  |  |  |  |  |
| Kosto për buxhetin – në vazhdim | 20 | 20 | 20 | 20 | 20 | 20 | 20 | 20 | 20 | 20 |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim  | 40 | 40 | 40 | 40 | 40 | 40 | 40 | 40 | 40 | 40 |
| **Kosto në total**  | 60 | 60 | 60 | 60 | 60 | 60 | 60 | 60 | 60 | 60 |
| **Kosto e zbritur në total** = Kosto në total x faktorin zbritës | 60 | 57.170 | 54.473 | 51.904 | 49.456 | 47.123 | 44.901 | 42.783 | 40.765 | 38.842 |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** | - | - | - | - | - | - | - | - | - | - |
| **Përfitimi i zbritur në total** = Përfitimi në total x faktorin zbritës | - |  |  |  |  |  |  |  |  |  |
| **Vlera aktuale e kostos në total**  | **487.420** |
| **Vlera aktuale e përfitimit në total** | 0 |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | -**487.420** |

*Shënim: Përfitimet që rrjedhin nga këto ndryshime nuk mund të kuantifikohen.*

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 | **487.420** | 0 | -**487.420** |
| Opsioni 2 | **487.420** | 0 | -**487.420** |

Meqënëse të dy opsionet kanë të njëjtën VAN, preferohet të zgjidhet opsioni 1 i cili rezulton më i lehtë për t’u implementuar.